Arne Vinje

Arne Vinje (født 1951) er gårdbruker og faglitterær forfatter. Han var ordfører i Vinje kommune fra 2003 til 2015. Han representerte SV og ble valgt i et valgteknisk samarbeid med Høyre, KrF, Sp, SV og Bygdelista. Vinje var første ordfører fra SV i Telemark. Han ble gjenvalgt i 2007 og i 2011 med støtte fra SV, Sp, KrF og Høyre.

Vinje var leder av Norsk Bonde- og Småbrukarlag 2000–2002. Hans faglitterære forfatterskap omfatter en rekke artikler om historie, økofilosofi, politikk, kultur og kunst i bøker og tidsskrift, og følgende egne bøker: Økologi – økofilosofi (red. sammen med Paul Hofseth), 1975; Søren – eit portrett av Henrik Sørensen, 1992; Menneske – natur – kultur, 1994; Kult og kyrkje, 1996; Dyre Vaa, 1997 og Store spel, 2020.

 Eksterne lenker 
 Arne Vinje - Allkunne, levande leksikon

Kategori:SV-ordførere i Telemark
Kategori:Ordførere i Vinje
Kategori:Personer fra Vinje kommune